**OBRAZLOŽENJE**

Rak pluća jedan je od vodećih javnozdravstvenih problema u Republici Hrvatskoj. Godišnje se otkrije više od 3000 novih slučajeva raka pluća. Na žalost, gotovo isti broj bolesnika umire svake godine od ove smrtonosne bolesti. Gotovo 90% svih bolesnika sa karcinomom pluća su pušači ili bivši pušači. Petogodišnje preživljenje od karcinoma pluća u Sjedinjenim Američkim Državama je oko 16%, dok su podaci za Hrvatsku značajno lošiji te je petogodišnje preživljenje oko 10%.

Donošenjem Nacionalnog programa za probir i rano otkrivanje raka pluća 2019.-2023. u Republici Hrvatskoj kroz oportunistički probir dijagnosticirat će se pacijenti u ranijim stadijima bolesti čime će se povećati mogućnosti radikalnog liječenja, ukupno preživljenje, a ujedno će predmetne aktivnosti doprinijeti smanjenju ukupne smrtnosti od raka pluća.